b'\n_START_ARTICLE_\nGabriel Garc\xc3\xada Moreno\n_START_PARAGRAPH_\nGabriel Garc\xc3\xada Moreno (24. joulukuuta 1821 \xe2\x80\x93 6. elokuuta 1875) oli Ecuadorin presidenttin\xc3\xa4 vuodet 1861\xe2\x80\x931865 ja 1868\xe2\x80\x931875. Presidenttikausiensa v\xc3\xa4lisen\xc3\xa4 aikana h\xc3\xa4n toimi diplomaattina. Ensimm\xc3\xa4isell\xc3\xa4 kaudellaan Garc\xc3\xada Moreno lis\xc3\xa4si kirkon vaikutusvaltaa hallinnossa merkitt\xc3\xa4v\xc3\xa4sti. Toisella kaudellaan h\xc3\xa4n laajensi presidentin oikeuksia ja mahdollisti loputtoman uudelleenvalinnan. Garc\xc3\xada Moreno loi Ecuadoriin autoritaarisen teokratian, mutta h\xc3\xa4nen kaudellaan infrastruktuuri kehittyi ja korruptio v\xc3\xa4heni. H\xc3\xa4n perusti Konservatiivipuolueen 1869. Diktatuuria vastustanut nuorisojoukko pieksi h\xc3\xa4net kuoliaaksi vuonna 1875.'